open-index/open-wikipedia-markdown huggingface dataset:
Leśna

**Leśna** (saksa *Marklissa*) on linn Alam-Sileesia vojevoodkonnas Lubańi maakonnas, Leśna valla halduskeskus. Leśna kesklinn asub Tšehhi piirist umbes kolme ja poole kilomeetri kaugusel.

Asulat on esmamainitud 1144. aastal, linnaõigused sai 1329. aastal. Kuni 1945. aastani oli linn Saksamaa koosseisus. 1945. aastal kaotas Leśna linnaõigused, kuid sai need 1962. aastal tagasi.

## Viited
Olszyna

**Olszyna** (saksa *Langenöls*) on linn Poolas Alam-Sileesia vojevoodkonnas Lubańi maakonnas, Olszyna valla halduskeskus. Olszyna asub Tšehhi piirist umbes 12 km kaugusel.

Olszynat on esmamainitud 1254. aastal. Kuni 1945. aastani oli Saksamaa koosseisus. Linnaõigused sai 1. jaanuaril 2005.

## Viited
Reykjavíki lennujaam

**Reykjavíki lennujaam** (islandi keeles *Reykjavíkurflugvöllur*) on Islandi pealinna teenindav kahe lennurajaga lennujaam. Asudes vähem kui kahe kilomeetri kaugusel linnakeskusest on see maailma üks linnasisesemaid lennujaamasid. Lennujaama opereerib riigiettevõte Isavia.

Lennujaam teenindab peamiselt siseliine, aga ka lende Gröönimaale ja eralennukeid. 2018. aastal läbis lennujaama 400&nbsp;044 reisijat.

Esimene lennujaama piirkonnast tehtud lend toimus 3. septembril 1919. Regulaarsete lendudega tehti algust märtsis 1940. Sama aasta oktoobris rajas Briti armee esimese lennuraja varasema murukattega platsi asemele. 6. juulil 1946 andsid britid kontrolli lennujaama üle Islandi valitsusele.

Reykjavíki lennujaam on ettevõtte Eagle Air kodulennujaam.

## Vaata ka
*Keflavíki rahvusvaheline lennujaam
Karpacz

**Karpacz** (saksa *Krummhübel*) on linn Poolas Alam-Sileesia vojevoodkonnas Jelenia Góra maakonnas. Karpacz on kuurortlinn ja talispordikeskus. Karpaczi kesklinn asub Tšehhi piirist ligi 4 km kaugusel.

Asulat on esmamainitud 1418. aastal. Kuni 1945. aastani oli Saksamaa koosseisus. Linnaõigused sai Karpacz 1959. aastal.

## Viited
Korjanduskott

**Korjanduskott** ehk **tukukott** on ese, millega kogutakse jumalateenistuse ajal inimestelt annetusi (raha).
Vanemat tüüpi korjanduskottidel on nahast silindrikujuline kotiosa, mis on kinnitatud metallist suudmevõru külge. Sageli on nahast kott kaetud tekstiiliga ja enamasti ehib tekstiilist katet tikand. Metallist suudmevõrul on ühes küljes varreotsik, mille abil kinnitub kott pika puust varre külge. Pikk vars on vajalik selleks, et annetuse kogujad saaksid ulatada korjanduskoti kaugemale pikkades kirikupinkides istuvate inimesteni. Varreotsiku küljes on sageli kelluke. Vahel on kellukesi ka kaks.

Tänapäeval valmistatavad korjanduskotid on sageli puidust suudmevõruga ja kahe lühikese varrega. Korjanduse ajal ulatavad inimesed ise korjanduskotti pingis edasi ja tagasi. Kott ise on sageli valmistatud kangast ning ei ole silndrikujuline ega jäik.
Topeltmõtlemine

**Topeltmõtlemine** (inglise keeles *doublethink*, eesti keelde tõlgitud ka kui **kaksisoim**) on olukord, milles üheaegselt tunnistatakse õigeks kaks vasturääkivat tõekspidamist, mis sageli pärinevad erinevatest sotsiaalsetest kontekstidest.

Topeltmõtlemine on seotud silmakirjalikkuse ja neutraalsusega, olles neist siiski erinev. Veel on topeltmõtlemine seotud tunnetusliku ebakõlaga, mille puhul tekitavad vasturääkivad tõekspidamised inimese meeles vastuolu. Topeltmõtlemine on tähelepanuväärne selle poolest, et selle puhul tunnetuslik ebakõla puudub – seega on inimene täielikult ebateadlik mistahes konfliktist või vasturääkivusest.

## Mõiste päritolu
George Orwell mõtles sõna "topeltmõtlemine" välja oma 1949. aastal ilmunud düstoopilise romaani "1984" tarbeks (osana uuskeelest). Romaanis õpivad inimesed topeltmõtlemist ja uuskeelt nii kaaskodanike surve tõttu kui ka soovist teistega sobituda või Parteis oma staatust tõsta. Selle mittetegemine ja parteiliinis vasturääkivuste tõstatamine toonuks kaasa distsiplinaarmenetluse ja kohese ühiskondliku taunimise teiste parteiliikmete poolt. Paradoks väljendub kõige selgemini Partei loosungis – "sõda on rahu, vabadus on orjus, teadmatus on jõud".

Sarnaselt paljude teiste düstoopiliste ühiskondade peegeldustega oma kirjutistes pidas Orwell topeltmõtlemist iseloomulikuks Nõukogude Liidu tüüpi totalitarismile. Selliseid vasturääkivusi esines näiteks Stalini kõnedes.

## Hilisem kasutus
Alates 1949. aastast on sõna "topeltmõtlemine" muutunud samatähenduslikuks tunnetusliku ebakõla vähendamisega kahe ilmavaate omavahelise vasturääkivuse ignoreerimise teel (ka siis, kui seda tehakse sihilikult). Mõned psühhoteraapia koolkonnad, näiteks kognitiivteraapia, julgustavadki inimesi omi mõtteid muutma (ühe meetodina erinevate psühholoogiliste haiguste ravimiseks).

Orwelli "topeltmõtlemist" peetakse ka sellise levinud mõiste nagu "topeltkõne" (inglise keeles *doublespeak*), mis tema romaanis küll ei esine, lähtekohaks. Topeltkõnet kui nähtust on võrreldud Orwelli kirjeldustega poliitilistest kõnedest, mida kirjanik käsitles oma 1946. aasta essees "Poliitika ja inglise keel" (*Politics and the English Language*): "südametunnistuseta poliitikud, reklaamijad, religionistid ja teised mistahes sorti topeltkõnelejad jätkavad keele kuritarvitamist manipuleerivatel eesmärkidel".

## Vaata ka
* 2 + 2 = 5
* Alternatiivsed faktid
* Suur vale
* Dialektika
* Väärdilemma
* Iroonia
* Relativism
* Sünkretism

## Viited
Kirsturaami kate

**Kirsturaami kate** on ristkülikukujuline kangast õmmeldud tekstiilese, mis katab kirsturaami matuse ajal. 

Enamasti on see kate musta värvi ning selle keskel on paelast õmmeldud või tikitud ladina rist. Katte servades on narmad. 

Kasutatakse ka mitmevärvilisi katteid. Sel puhul on kasutatud lisaks mustale selliseid tagasihoidlikke värve nagu tumedam roheline või pruun. Kirsturaami kattele võib olla tikitud aastaarve, isikute nimesid või kohanimesid. Samuti võib kattele olla tikitud piiblisalme.

Kirsturaami katteid on varem kasutatud pea kõigis Eesti luterlikes kirikutes. Sageli on neid olnud ühes kirikus mitu (nagu ka kirsturaame).
Bierutów

**Bierutów** (saksa *Bernstadt an der Weide* või *Bernstadt in Schlesien*) on linn Poolas Alam-Sileesia vojevoodkonnas Oleśnica maakonnas, Bierutówi valla halduskeskus. Bierutów asub Wrocławi kesklinnast umbes 34 km idas.

Bernstadt sai linnaõigused 1266. aastal. Kuni 1945. aastani oli linn Saksamaa koosseisus.

## Viited
Talaar

**Talaar** (ladina *talaris*, saksa *talar*) on pahkluuni ulatuv avar värviline ülerõivas, mida kannavad kohtunikud ja luteri kiriku vaimulikud. Pidulikul puhul kantakse ka ülikoolides. 

## Kohtunikud

## Vaimulikud
Luteri kirikus on talaar kasutusel vaimuliku liturgilise rõivana. Talaari tegumood on eri maade luteri kirikutes erinev. Talaariga koos kantakse lõkasid või kraed. Tänapäeval kantakse mõnel pool koos talaariga stoolat.

## Ülikoolis

## Viited
Duszniki-Zdrój

**Duszniki-Zdrój** (saksa *Bad Reinerz*, tšehhi *Dušníky*) on linn Poolas Alam-Sileesia vojevoodkonnas Kłodzko maakonnas. Duszniki-Zdrój on kuurortlinn. Duszniki-Zdrój kesklinn asub Tšehhi piirist umbes kolme ja poole kilomeetri kaugusel.

Bad Reinerz sai linnaõigused 1346. aastal. Kuni 1945. aastani oli linn Saksamaa koosseisus.

## Viited
Kuld (heraldika)

**Kuld** (prantsuse keeles *or* [ɔːr] 'kuld') on heraldiline tinktuur, mis loetakse metallide ehk heledate värvide hulka ja mis välimuselt vastab metalli kulla värvusele ja läikele. Kulla asendustoon heraldikas on kollane.

Must-valgetel vapikujutistel märgib kulda punktiline pind.

Vappide kirjeldustes kasutatakse heraldilise kulla märkimiseks omadussõna **kuldne**.

## Tähendus
Kuld tähistas vappidel usku, õiglust, suuremeelsust ning võimu.

## Näiteid

Pilt:Ayuntamiento, Tallin, Estonia, 2012-08-05, DD 04.JPG|Tallinna täisvapi reljeefkujutis. Värvid on sinine, kuld, hõbe, punane ja lihavärv
Pilt:Tallinn wapen.svg|Tallinna vapp asendusvärvidega
Pilt:Coat of arms of Estonia.svg|Eesti Vabariigi suur riigivapp
Nuernberg Rathaus 001.JPG|Mosaiiktehnikas Nürnbergi suur vapp Nürnbergi raekoja hoonel
Gemeentewapen van Eersel - Eersel - 20528454 - RCE.jpg|Põhja-Brabandis asuva Eerseli piirkonna vapp


## Viited
Jääaeg (film)

***"Jääaeg"*** (algne pealkiri: *Ice Age*) on 2002. aastal valminud Ameerika animafilm, mille režissöör on Chris Wedge (kaasrežissöör Carlos Saldanha), mille produtsendid on Blue Sky Studios ja 20th Century Fox Animation. Tegemist oli Blue Sky Studiosi esimese mängufilmiga ja ühtlasi ka esimese eesti keelde dubleeritud täispika animafilmiga. 

## Süžee
Filmi tegevus toimub umbes 20 000 aastat tagasi, kui loomad liiguvad läheneva jää eest lõuna poole. Manny ja Sidi hoole alla jääb inimlaps, kelle nad üritavad hõimu juurde tagasi viia.

## Osades

## Viited
Hõbe (heraldika)

**Hõbe** (prantsuse keeles *argent* [ˈɑːrdʒənt] 'hõbe') on heraldiline tinktuur, mis loetakse metallide ehk heledate värvide hulka ja mis välimuselt vastab metalli hõbeda värvusele ja läikele. Hõbeda asendustoon heraldikas on valge. Esineb ka asendamist väga heleda halliga.

Must-valgetel vapikujutistel märgib hõbedat ühegi musta märgita pind.

Vappide kirjeldustes kasutatakse heraldilise hõbeda märkimiseks omadussõna **hõbedane**.

## Tähendus
Hõbe tähistas vappidel puhtust, lootust, süütust ja suursugusust.

## Näiteid

Schwarzhäupter 09.jpg|Riia Mustpeade vennaskonna vapp
Narva vapp.svg|Narva vapp, mille hõbeda asendustoon on valge
Narva vapp.png|Narva vapp, mille hõbeda asendustoon on helehall
Hiiumaa vapp.svg|Hiiumaa vapp


## Viited
Bursa (kirikutekstiil)

**Bursa** on roomakatoliku kirikus, uuemal ajal ka luteri kirikus kasutatav korporaali hoidmise tasku ajaks, mil ei toimu jumalateenistust. 

## Kirjeldus
Bursa on ruudukujuline, umbes mõõdus 22 x 22 cm, kartongi või muu sobiva kõva materjaliga tugevdatud tasku. Bursasse panekuks volditakse korporaal üheksaks kokku. Bursa on kirikuaasta perioodile või pühale vastavat liturgilist värvi, valmistatud tavaliselt siidkangast ja võib olla kaunistatud tikandiga.

## Viited
Rzepin

**Rzepin** (saksa *Reppen*) on linn Poolas Lubuszi vojevoodkonnas Słubice maakonnas, Rzepini valla halduskeskus. Rzepin asub Słubicest umbes 18 km idas.

Reppen sai linnaõigused enne 1329. aastat. Kuni 1945. aastani oli Saksamaa koosseisus.

## Viited
Witnica

**Witnica** (saksa *Vietz*) on linn Poolas Lubuszi vojevoodkonnas Gorzów Wielkopolski maakonnas, Witnica valla halduskeskus. Witnica asub Gorzów Wielkopolskist umbes 24 km lääneedelas.

Asulat on esmamainitud 1252. aastal, linnaõigused sai 1935. aastal. Kuni 1945. aastani oli Saksamaa koosseisus.

## Viited
Oranž (heraldika)

**Oranž** (prantsuse keeles *orangé*) on harvaesinev heraldiline tinktuur, mis kuulub emailide hulka ja esineb paikkondlikult Kataloonia, osa Prantsusmaa haldusüksuste, kunagises Lõuna-Aafrika vabariigi ja USA armee sümboolikas. Oranž erineb selgesti punasest (*gules*), kuid ta peab ka olema hästi eristatav helepruuni tooniga tinktuurist *[[tanné]]*, mida mõnikord eristatakse tumedamast *[[brunâtre]]*ist. Samuti peab heraldiline oranž värvireeglit järgides eristuma hästi metallidest hõbedast ja kullast.

## Ajaloost
Oranži värvi on olnud vanadel vappidel viljad ja puud, kuid need võisid algselt olla ka tõmmud (*tanné*). Mõnes allikas, just Inglismaa vappide kohata, esineb oranž nime *tanne* või *tenne* (inglise keeles *tawny*) all. Värvi vanim mainimine Inglismaal jääb kuhugi 15. sajandi keskpaika ja see esineb nii heraldilise kui ka lihtsalt tekstiili värvina. 16. sajandi tekstidest võib välja lugeda, et neis võivad tawny ja orange tähendada erinevaid värvitoone.

Keskajal ja varauusajal ei olnud oranžil iseloomulikku viirutust ja see muster esineb esimest korda Arthur Charles Fox Davies' raamatus *Complete guide to heraldry*. Viirutuses on kombineeritud püsttriibud, mis tähendavad punast, ja punktid, mis tähendavad kuldset.

## Näiteid
### Prantsusmaa

File:Blason Lamorlaye.svg|Lamorlaye vapp, Oise'i departemang
File:Blason de la ville de Tavel (30).svg|Taveli vapp, Gardi departemang
File:Blason ville fr Le Sap (Orne).svg|Le Sap' vapp, Orne'i departemang
File:Blason ville fr Brullioles (Rhône).svg|Brullioles' vapp, Rhône'i departemang


### Kataloonia

File:Escudo de Cherta.svg|Xerta vapp, Tarragona, Kataloonia, Hispaania
File:Sant Jaume de Llierca.svg|Sant Jaume de Llierca vapp, Kataloonia
File:Escut de Queralbs.svg|Queralbsi vapp, Kataloonia

### Mujal

File:Coat of arms of Armenia.svg|Armeenia vapp
File:Blason ville ca Saint-Honoré (Québec).svg|Saint-Honoré vapp, Québec


## Viited
Olteenia

**Olteenia** (rumeenia keeles *Oltenia*) ehk **Väike-Valahhia** on ajalooline piirkond Rumeenias. Olteenia moodustab läänepoolse osa Valahhiast.

Lõunas ja läänes on Olteenia piiriks Doonau, idas Olti jõgi ja põhjas Karpaadid. Olteenia on saanud nime Olti jõe järgi.

Olteenia suurim linn on Craiova. Teised suuremad linnad on Râmnicu Vâlcea, Drobeta-Turnu Severin ja Târgu Jiu.

## Vaata ka
*Munteenia

## Viited
Winnipeg Jets

**Winnipeg Jets** on Kanada jäähokiklubi, mis tegutseb Manitoba provintsis Winnipegis. See mängib jäähokiliiga NHL-i Läänekonverentsis Keskdivisjonis.

Klubi alustas tegevust 1999. aastal Atlantas ja kandis algselt nime Atlanta Thrashers. 2011. aastal kolis klubi Winnipegi. Kodumänge peab Canada Life Centre'is. Jetsi peatreener on Scott Arniel.

## Mängijad
*Seisuga 12. detsember 2025*

## Saavutused
* Presidents' Trophy võidud (1):
** 2024–25
* Divisjoni võidud (1):
** 2024–25

## Igavikustatud särginumbrid
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/jets

## Viited
Kongo kriis

**Kongo kriis** (prantsuse keeles *Crise congolaise*) oli aastatel 1960 kuni 1965 Kongo vabariigis (tänapäeva Kongo DRV-s) aset leidnud poliitiline kriis ning sõjaline konflikt. Kriis sai alguse Kongo iseseisvumisega Belgia koosseisust ja lõppes, kui Mobutu Sese Sekol õnnestus kogu riik enda kontrolli alla saada. Kongo kriis oli lisaks kodusõjale ka varisõda külma sõja osapoolte Nõukogude Liidu ja Ameerika Ühendriikide vahel. Kriisi käigus kaotas elu umbes 100 000 inimest.

Kriis sai alguse, kui Belgia Kongo iseseisvuslastel õnnestus 30. juunil 1960 oma eesmärk saavutada. Iseseisvunud riigis oli lahendust vajavaid probleeme palju: käärima hakkasid suhted nii provintside kui ka hõimude vahel. Juuli esimesel nädalal puhkes armees mäss, vägivald lahvatas ka musta- ja valgenahaliste vahel. Belgia otsustas riiki oma väed saata, et kaitsta riigist põgenevaid eurooplasi. Belglaste abil kuulutasid iseseisvuse välja Katanga ja Lõuna-Kasai. Aina pingelisemaks muutuva olukorra leevendamiseks saatis ÜRO Kongosse rahuvalvajad, kuid peasekretär Dag Hammarskjöld keeldus neid Léopoldville's asunud keskvalitsuse toetamiseks kasutamast. Kongo peaminister Patrice Lumumba pöördus abi saamiseks Nõukogude Liidu poole, NSVL saatis kriisitsooni eksperte ning muud abi.

Nõukogude Liidult abi palumine tekitas valitsuse lõhenemise ning vastuolu peaminister Lumumba ja president Joseph Kasa-Vubu vahel. Mobutu, kes juhtis riigi kaitsejõude, otsustas patiseisu ära kasutada ning korraldas riigipöörde, saatis NSVL-i abi riigist välja ja pani kokku uue valitsuse, mis *de facto* temale allus. Lumumba pandi vangi ning hukati 1961. aastal. Lumumba toetajad panid riigi idaosas asuvas Stanleyville' linnas kokku oma valitsuse ("Kongo vaba vabariik"), mida juhtis Antoine Gizenga. Hoolimata NSVL-i toetusest, oli Gizenga valitsus sunnitud 1962. aastal kapituleeruma. ÜRO karmistas enda suhtumist separatistidesse 1961. aasta lõpus, kui peasekretär Hammarskjöldi lennuk Kongo kohal alla lasti. Rahuvalvajate abiga õnnestus Léopoldville'l 1963. aasta alguseks Katanga ja Lõuna-Kasai alistada.

Pärast separatistide alistamist võeti kompromissina vastu uus põhiseadus ning eksiili läinud endine Katanga juht Moïse Tshombe kutsuti kuni uute valimisteni ajutist valitsust juhtima. Enne uusi valitsusi toimus Ida-Kongos maoistlik ülestõus, mille korraldajad nimetasid ennast "Simbadeks". Simbadel õnnestus märkimisväärne osa riigist enda kontrolli alla saada ning nad kuulutasid Stanleyville's välja kommunistliku Kongo rahvavabariigi. Keskvalitsus hakkas järk-järgult kaotatud territooriumi tagasi vallutama, 1964. aasta novembris sekkusid konflikti Belgia ja USA, et vabastada Simbade võetud vange. Simbade ülestõus oli 1965. aasta novembriks lõplikult maha surutud. Märtsis 1965 toimunud valimistega kujunes välja uus poliitiline patiseis Tshombe ja Mobutu vahel. Mobutu korraldas sama aasta novembris uue riigipöörde ning sai Kongo DV ainuvalitsejaks. Mobutu jäi Kongo, mis nimetati 1971. aastal Zaire'ks, diktaatoriks kuni kukutamiseni 1997. aastal.
Ottawa Senators

**Ottawa Senators** on Kanada jäähokiklubi, mis tegutseb Ontario provintsis Ottawas. See mängib jäähokiliiga NHL-i Idakonverentsis Atlandi divisjonis. Klubi on asutatud 1992. aastal. Kodumänge peab Canadian Tire Centreil.

## Mängijad
*Seisuga 11. detsember 2025*

## Saavutused
* Konverentsi meister (1):
**2006–07
* Divisjoni võitja (4):
**1998–99, 2000–01, 2002–03, 2005–06
* Presidents' Trophy võitja (1):
** 2002–03

## Igavikustatud särginumbrid
* **4**   Chris Phillips
* **8**   Frank Finnigan
* **11**   Daniel Alfredsson
* **25**  Chris Neil 
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/senators

## Viited
Laura Jaanhold

**Laura Jaanhold** (kuni 2017. aastani **Laura Mets**; sündinud 1991. aastal) on eesti lavastaja.

Laura Jaanhold alustas kooliteed 1998. aastal Võhma Gümnaasiumis, lõpetas 2010. aastal Viljandi Maagümnaasiumi ja õppis 2005-2010 Viljandi Muusikakoolis flöödi erialal. 2014. aastal lõpetas ta Eesti Muusika- ja Teatriakadeemia lavakunstikooli lavastajana (26.lend). Alates 2014 töötab lavastajana Endla teatris.

## Lavastused

* Neil LaBute “Eedeni aed”, Endla Teater, 2014
* Marianna Liik / Sander Mölder / Andra Teede “Korduma kippuvad küsimused”, 2014, bakalaureuselavastus, EMTA, esietendus Telliskivi Loomelinnaku Rohelises saalis
* B. Hamel, T. Krechel, B. Schrein, S. A. Schulz ja J. Wieniger, “Titanic. Ilusad inimesed mängivad suuri tundeid”, Endla Teater, 2014
* J. W. Goethe / Triinu Ojalo, “Werther”, Endla teater, 2015
* Andra Teede / Laura Mets, “45 339 km² raba”, Endla teater, 2015
* Philipp Löhle, “See asi”, Endla teater, 2016
* Lewis Carroll / Triinu Ojalo, “Alice imedemaal”, Endla teater, 2016
* Arvo Valton / Anne-Ly Sova, “Inimesed akendel”, Endla teater, 2017
* August Strindberg, “Preili Julie”, Tallinna Linnateater, 2018
* Bohumil Hrabal / Andra Teede "Ma teenindasin Inglise kuningat", Endla teater, 2021
* Laura Jaanhold ja Anne-Ly Sova "Issanda Loomaaed", 2022
* Paul Piik ja Laura Jaanhold "25 °C ja päike", 2023
* Jan Guillou / Laura Jaanhold ja Anne-Ly Sova "Kurjus", 2023
* Ott Kilusk ja Laura Jaanhold "Lillemüüjatel hakkas külm", 2024
* Henrik Ibsen "Nukumaja", 2024

## Tunnustus

* 2015, 2023 ja 2024 Endla teatri kolleegipreemia parimale lavastajale
* 2015 Pärnumaa aasta noore tegija kultuuriauhind
* 2016 Kristallkingakese auhind
* 2024 Salme Reegi nimeline lasteteatri auhind (koos Illimar Vihmariga, "Kurjus" (Endla Teater): vägivallaringi ja selle katkestamise võimalikkuse mitmekülgne käsitlus nii sisu kui ka vormi tasandil)

## Viited
Los Angeles Kings

**Los Angeles Kings** on USA jäähokiklubi, mis tegutseb California osariigis Los Angeleses. See mängib jäähokiliiga NHL-i Läänekonverentsis Vaikse ookeani divisjonis. Klubi on asutatud 1967. aastal. Kodumänge peab Staples Centeril.

## Mängijad
*Seisuga 9. detsember 2025*

## Saavutused
* Stanley karika võitja (2):
** 2011–12, 2013–14
* Konverentsi meister (3):
** 1992–93, 2011–12, 2013–14
* Divisjoni võitja (1)
** 1990–91

## Igavikustatud särginumbrid
* **4**   Rob Blake
* **16**   Marcel Dionne
* **18**   Dave Taylor
* **20**   Luc Robitaill
* **23**   Dustin Brown
* **30**   Rogie Vachon
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/kings

## Viited
Chicago Blackhawks

**Chicago Blackhawks** on USA jäähokiklubi, mis tegutseb Illinoisi Chicagos. See mängib jäähokiliiga NHL-i Läänekonverentsis Keskdivisjonis. Klubi on asutatud 1926. aastal. Kodumänge peab United Centeril. 

Chicago Blackhawks on üks Original Six meeskondadest.

## Mängijad
*Seisuga 9. detsember 2025*

## Saavutused
* Stanley karika võitja (6):
** 1933–34, 1937–38, 1960–61, 2009–10, 2012–13, 2014–15
* Konverentsi meister (4):
** 1991–92, 2009–10, 2012–13, 2014–15
* Divisjoni võitja (16):
** 1969–70, 1970–71, 1971–72, 1972–73, 1975–76, 1977–78, 1978–79, 1979–80, 1982–83, 1985–86, 1989–90, 1990–91, 1992–93, 2009–10, 2012–13, 2016–17
* Presidents' Trophy võitja (2):
** 1990–91, 2012–13

## Igavikustatud särginumbrid
* **1**  Glenn Hall 
* **3**  Pierre Pilote 
* **9**  Bobby Hull 
* **18**  Denis Savard 
* **21**   Stan Mikita 
* **35**   Tony Esposito  
* **81**  Marián Hossa  
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/blackhawks

## Viited
Union Square

**Union Square** on ajalooline ristmik ja seda ümbritsev Manhattani naabruskond New Yorgis.

## Vaata ka
*W New York Union Square
*Everett Building
*The New School

## Välislingid
Vašo keel

**Vašo keel** on väljasuremisohus keel, mida kõnelevad vašod Californias. On arvatud, et vašo keel kuulub hoka hõimkonda, kuid lähedasi sugulaskeeli sel ei ole. 2008. aasta seisuga rääkis vašo keelt emakeelena umbes 20 inimest. Alates 1994. aastast on tegutsenud keelekümbluklassid.

## Viited

## Välislingid

*https://glottolog.org/resource/languoid/id/wash1253
*http://endangeredlanguages.com/lang/1149
*The Washo Documentation Project
Dallas Stars

**Dallas Stars** on USA jäähokiklubi, mis tegutseb Texase osariigis Dallases. See mängib jäähokiliiga NHL-i Läänekonverentsis Keskdivisjonis.

Klubi on asutatud 1967. aastal Minnesota osariigis Bloomingtonis ja algselt kandis see nime Minnesota North Stars. Dallasesse kolis see 1993. aastal. Kodumänge peab American Airlines Centeril.

Pärast Jim Montgomery vallandamist sai 2019. aasta detsembrist klubi ajutiseks peatreeneriks Rick Bowness. Ametlikuks peatreeneriks sai Bowness 2020. aasta oktoobris.

## Mängijad
*Seisuga 10. detsember 2025*

## Saavutused
* Stanley karika võitja (1):
** 1998–99
* Konverentsi meister (3):
** 1998–99, 1999–00, 2019–20
* Divisjoni võitja (9):
** 1996–97, 1997–98, 1998–99, 1999–00, 2000–01, 2002–03, 2005–06, 2015–16, 2023-24
* Presidents' Trophy võitja (2):
** 1997–98, 1998–99

## Igavikustatud särginumbrid
* **7**  Neal Broten 
* **8**  Bill Goldsworthy 
* **9**  Mike Modano 
* **19**   Bill Masterton 
* **26**  Jere Lehtinen 
* **56**  Sergei Zubov  
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/stars

## Viited
Raho Aadla

**Raho Aadla** (sündinud 22. detsembril 1987) on eesti koreograaf, tantsija ja tantsuõpetaja. 

Ta on lõpetanud 2013. aastal Tartu Ülikooli Viljandi Kultuuriakadeemia tantsukunsti erialal ning täiendanud end Iisraelis, Hiinas, Taanis ja Jaapanis (BankART1929 residentuur). 2019. aasta seisuga õpib ta Eesti Muusika- ja Teatriakadeemia lavakunstikoolis füüsilise teatri magistrantuuris.

## Tunnustus

* 2016 Kristallkingakese auhind
* 2018 Oliver Kulpsoo nimeline tunnustus

## Viited
Finn Wolfhard

**Finn Michael Wolfhard** (sündinud 23. detsembril 2002 Vancouveris) on kanada näitleja, muusik ja filmilavastaja. Ta sai tuntuks Netflixi sarjas "Veidrad asjad" (2016–2025), kus ta mängib Mike Wheelerit. Lisaks on Wolfhard mänginud Richie Tozieri õudusfilmis "See" (2017) ja selle järjes "" (2019) ning Trevor Spenglerit komöödiafilmis "Ghostbusters: Afterlife" (2021) ja selle järjes "Ghostbusters: Frozen Empire" (2024). 

Wolfhard on lavastanud lühikomöödiafilmi "Night Shifts" (2020) ning "Hell of a Summer" (2023). Muusikuna ta laulis ja mängis kitarri *indie*-roki ansamblis Calpurnia ning alates 2020. aastast on ta bändi The Aubreys liige. 

## Osatäitmised

## Välislingid
*IMDb Finn Wolfhard
Andrei Ojamets

**Andrei Ojamets** (sündinud 6. juulil 1963 Pärnus) on eesti võrkpallitreener ja endine võrkpallur.

## Tunnustus
***2014** Eesti aasta parim võrkpallitreener.
***2015** Eesti aasta parim võrkpallitreener.
***Hooaeg 2017/18** Eesti parim võrkpallitreener.
***Hooaeg 2018/19** Eesti parim võrkpallitreener.
***2020** Eesti Vabariigi spordipreemia (Eesti naiste võrkpallikoondise viimine Euroopa meistrivõistlustele ning Tartu Bigbank võrkpallimeeskonna Credit 24 Meistriliiga võit).

## Viited

## Välislingid
* ESBL biograafia
* Volleybox
Heinrich Band

**Heinrich Band** (4. aprill 1821 Krefeld, Saksamaa – 2. detsember 1860) oli saksa pillimeister, bandooniumi leiutaja.

## Viited
Urmas Tali

**Urmas Tali** (sündinud 5. märtsil 1970 Võrus) on eesti võrkpallitreener.  Alates 2022. aastast on ta võrkpalli meistriliigasse naasnud Barrus Võru spordidirektor.

Aastatel 1998–2005 tegutsenud ka võrkpallikohtunikuna. 2003. aastast MTÜ Tamula Vanake juhatuse liige.

## Treenerikarjäär
Tali alustas treenerikarjääri Võru Spordikooli juures, kus töötas erinevatel perioodidel nii esindusmeeskonna peatreenerina kui noortetreenerina. Noorteklassides on erinevad vanuseklassid tema eestvedamisel võitnud nii Eesti karika kui meistritiitli. Tali nimekaimateks kasvandikeks on näiteks Robert Täht ja Henri Treial.

Ta on juhendanud mitut Eesti meistriliiga tasemel klubi (Võru VK, Tartu Pere Leib, Rakvere VK ja Saaremaa VK) ning tema juhendatavad on tulnud kahekordseks Eesti (2006, 2018) ja Balti meistriks (2017, 2018) ning võitnud neli Eesti karikat.

Ta on olnud kolme aastakäigu (1989, 1993, 1999) Eesti noormeeste koondiste peatreener. Koondistega on suurimaks saavutuseks olnud 2007. aastal U18 Euroopa meistrivõistlustel 12. koht ja 2013. aastal U21 maailmameistrivõistlustel saadud 17. koht.

## Tunnustus
* 2013, 2016 ja 2017 võrkpalliliidu aasta treener 
* 2018 Saaremaa parim treener

## Saavutused
*2005/06  Eesti karikavõistlused Tartu Pere Leivaga
*2005/06  Eesti meistrivõistlused Tartu Pere Leivaga
*2012/13  Eesti karikavõistlused Pärnu võrkpalliklubiga
*2016/17  Balti liiga Rakvere võrkpalliklubiga
*2017/18  Eesti karikavõistlused Saaremaa võrkpalliklubiga
*2017/18  Balti liiga Saaremaa võrkpalliklubiga
*2017/18  Eesti meistrivõistlused Saaremaa võrkpalliklubiga
*2018/19  Eesti karikavõistlused Saaremaa võrkpalliklubiga
Rohkem tulemusi: Urmas Tali *sport24.ee*.

## Viited
Kożuchów

**Kożuchów** (saksa *Freystadt in Schlesien*) on linn Poolas Lubuszi vojevoodkonnas Nowa Sóli maakonnas, Kożuchówi valla halduskeskus. Kożuchów asub Nowa Sólist umbes 10 km edelas.

Asulat on esmamainitud 1125. aastal, linnaõigused sai 1273. aastal. Teises maailmasõjas hävis 65% linnast. Kuni 1945. aastani oli linn Saksamaa koosseisus.

## Viited
Rein Siimu Taiji Kool

**Rein Siimu Taiji Kool** (ametlikult: Taiji Selts MTÜ) on Tallinnas, Pärnus, Virtsus, Väänas ja mujal Eestis tegutsev Rein Siimu õpilaste rajatud *taiji* ja tao õpetamise ning populariseerimisega tegelev mittetulundusühing.

## Välislingid
*Rein Siimu Taiji Kool 
*Rein Siimu Taiji Kooli Facebooki lehekülg
Teemu Hartikainen

**Teemu Hartikainen** (sündinud 3. mail 1990 Kuopios) on Soome jäähokimängija, kes mängib Šveitsi kõrgliigaklubis Genève-Servette ründajana vasakäärel.

Ta alustas klubikarjääri Soome klubis KalPa, mille koosseisus tegi ta Soome kõrgliigas debüüdi hooajal 2007–08. Hooajal 2008–09 viskas ta uustulnukatest enim väravaid (19) ja valiti Soome liiga hooaja uustulnukaks.

2008. aastal valis Edmonton Oilers ta NHL-i ''draft''is 163. valikuna. Põhja-Ameerikasse suundus ta hooajal 2010–11, asudes algul mängima AHL-i klubis Oklahoma City Barons. NHL-is tegi ta Oilersi meeskonnas debüüdi 17. märtsil 2011 mängus Phoenix Coyotesi vastu. Ta mängis Oilersis ka kahel järgmisel hooajal, kuid sai rohkem mänguaega AHL-is.

Aastatel 2013–2022 mängis Hartikainen KHL-i klubis Ufa Salavat Julajev. 2018–2019 hooaja väljalangemismängudes oli ta 21 punktiga (8+13) väljalangemismängude resultatiivseim mängija. Lisaks valiti Hartikainen sel hooajal KHL-i hooaja sümboolsesse koosseisu. Hooajal 2020–21 sai Hartikainen ühel hooajal KHL-is enim punkte kogunud (64 punkti) ja enim väravaid löönud (28 väravat) Soome mängijaks.

Hooajal 2022/23 asus ta mängima Genève-Servette'iga.

Hartikainen tuli 2022. aastal Soome jäähokikoondisega olümpiavõitjaks ja maailmameistriks. Enne seda kuulus ta Soome koondisse ka 2015. aasta maailmameistrivõistlustel ja 2018. aasta taliolümpiamängudel.

## Välislingid
* Teemu Hartikainen KHL.ru lehel
* Teemu Hartikainen NHL.com lehel
* Teemu Hartikainen hockeydb.com lehel
Korporaal

**Korporaal** (ladina keelest *corpus* 'ihu') on väike nelinurkne aluslinik, mis laotatakse armulaualiturgia ajaks altarile ja mille peal pühitsetakse leiba ja veini. Kasutatakse roomakatoliku ja evangeelses luteri kirikus.

## Kirjeldus
Korporaal on 45–50 sentimeetrise küljepikkusega ruudukujuline valge linasest kangast lina, mille peale asetatakse armulauariistad. Linake kaunistatakse servades tikandiga või pitsiga. Kui korporaali ei kasutata, hoitakse seda kokkumurtuna ainult selleks mõeldud tugevdatud materjalist tasku bursa sees.

Korporaal murtakse pärast kasutamist ristikujuliselt üheksaks kokku, et väikesed palakesed, mis võisid jääda pärast leiva murdmist ja karika puhastamist, ei läheks kaotsi, vaid jääksid korporaali sisse.

File:Korporale in cruce salus (1).jpg
File:Korporale in cruce salus (2).jpg
File:Korporale in cruce salus (3).jpg
File:Korporale in cruce salus (4).jpg
File:Korporale in cruce salus (5).jpg


## Ajaloost
Algselt ei tehtud vahet korporaali ja altarilina vahel. Erilist lina avaldamaks austust armulaua-andide vastu hakati kasutama alates 9. sajandist. Varasel keskajal oli korporaal mõõtmetelt palju suurem ja selle üks külg oli enne ja pärast armulauda pööratud üle korporaalile asetatud karika. Kui korporaali suurus 12. sajandi paiku vähenes, võeti karika katmiseks kasutusele teine kokkuvolditud linake, hilisem palla. Korporaali peetakse ajalooliselt vanimaks tekstiilesemeks kirikus.

## Viited
Linik

**Linik** on väike kaunistav lina või vaip, mis kuulub sisustus- ja tarbetekstiilide hulka. Võib olla kootud, heegeldatud, niblatud, kangast õmmeldud, punutud või mõnes muus tehnikas loodud.

Ülekantud tähenduses võib linik tähendada igasugust katet.

## Viited
Chojna

**Chojna** (saksa *Königsberg in der Neumark*) on linn Poolas Lääne-Pomorze vojevoodkonnas Gryfino maakonnas, Chojna valla halduskeskus. Chojna asub Szczecinist umbes 54 km lõunas.

Asulat on esmamainitud 1244. aastal, linnaõigused sai enne 1267. aastat. Kuni 1945. aastani oli Saksamaa koosseisus.

## Viited
Połczyn-Zdrój

**Połczyn-Zdrój** (saksa *Bad Polzin*) on linn Poolas Lääne-Pomorze vojevoodkonnas Świdwini maakonnas, Połczyn-Zdrój valla halduskeskus. Połczyn-Zdrój asub Świdwinist umbes 22 km idas.

Asulat on esmamainitud 1331. aastal, linnaõigused sai 1335. aastal. Kuni 1945. aastani oli linn Saksamaa koosseisus.

## Viited
Rogelio Funes Mori

**Rogelio Gabriel Funes Mori** (sündinud 5. märtsil 1991 Mendozas) on Argentina päritolu Mehhiko jalgpallur, kes mängib ründajana Mehhiko kõrgliiga klubis Monterrey ja Mehhiko jalgpallikoondises.

Ta alustas profikarjääri 2009. aastal Argentina kõrgliiga klubis River Plate.

2013. aasta augustis liitus ta Portugali kõrgliiga klubiga Lissaboni Benfica. Benfica koosseisus pääses ta Portugali kõrgliiga hooajal 2013–14 väljakule vaid kahes mängus. Suurema osa ajast mängis ta Portugali esiliigas Lissaboni Benfica duubelmeeskonnas, kus lõi kokku 13 väravat. Hooajal 2014–15 mängis ta laenul Türgi kõrgliiga klubis Eskişehirspor.

2015. aasta juunis liitus ta Monterreyga. 2019. aastal tuli ta klubiga Mehhiko meistriks ja võitis samal aastal ka Lõuna-Ameerika klubide CONCACAF-i Meistrite Liiga. CONCACAF-i Meistrite Liiga võitis ta Monterreyga teist korda 2021. aastal. 2021. aasta Meistrite Liiga finaalis alistas Monterrey Funes Mori väravast 1:0 teise Mehhiko klubi, Club América. Lisaks valiti Funes Mori sel hooajal Meistrite Liiga parimaks mängijaks.

Argentina jalgpallikoondises pidas Funes Mori 2012. aastal ühe kohtumise. 2020. aastal sai ta võimaluse hakata koondises esindama Mehhikot. Mehhiko jalgpallikoondises tegi ta debüüdi 4. juulil 2021 sõprusmängus Nigeeria vastu ja lõi selles mängus ka värava. Ta kuulus Mehhiko koondisse 2021. aasta CONCACAF Gold Cupil, kus ta lõi kolm väravat.

Tema kaksikvend Ramiro Funes Mori on samuti jalgpallur.

## Saavutused
;River Plate
*Primera B Nacional: 2011–12
;Benfica
*Primeira Liga: 2013–14
*Taça de Portugal: 2013–14
*Taça da Liga: 2013–14
;Monterrey
*Liga MX: Apertura 2019
*Copa MX: Apertura 2017, 2019–20
*CONCACAF-i Meistrite Liiga: 2019

## Viited
Orzysz

**Orzysz** (saksa *Arys*) on linn Poolas Warmia-Masuuria vojevoodkonnas Piszi maakonnas, Orzyszi valla halduskeskus. Linn asub Orzyszi järve ääres.

Asula on rajatud 16. sajandil, linnaõigused sai 1725. aastal. Raudteeühendus alates 1906. aastast. Kuni 1945. aastani oli linn Saksamaa (Ida-Preisimaa) koosseisus.

## Viited
Vincent Janssen

**Vincent Petrus Anna Sebastiaan Janssen** (sündinud 15. juunil 1994 Heeschis) on Hollandi jalgpallur, kes mängib ründajana Belgia kõrgliigaklubis Antwerp.

Ta alustas profikarjääri 2013. aastal Hollandi esiliigaklubis Almere City. 2015. aastal liitus ta Hollandi kõrgliigaklubiga AZ Alkmaar. Hooajal 2015–16 lõi ta Hollandi kõrgliigas 27 väravat, millega oli liiga suurim väravakütt. Samal hooajal valiti ta Hollandi jalgpalli aasta uustulnukaks.

2016. aasta juulis liitus Janssen 17 miljoni naelsterlingi eest Inglismaa Premier League'i klubiga Tottenham Hotspur, kellega sõlmis nelja-aastase lepingu. Esimese värava Inglismaa kõrgliigas lõi ta 29. oktoobril 2016 penaltist mängus Leicester City vastu. Hooajal 2017–18	mängis ta laenul Türgi kõrgliigaklubis Fenerbahçe. 2018. aasta suvel naasis ta Tottenham Hotspuri, kuid vigastuse tõttu sai ta terve hooaja 2018–19 jooksul kaasa teha vaid kolmes kohtumises.

2019. aasta juulis liitus ta Mehhiko kõrgliigaklubiga Monterrey. 2019/20. Apertura-hooajal tuli ta klubiga Mehhiko meistriks. 2021. aastal võitis ta klubiga CONCACAF-i Meistrite Liiga.

Debüüdi Hollandi jalgpallikoondises tegi Janssen 2016. aastal. Oma teises koondisemängus 29. märtsil 2016 lõi ta Inglismaa vastu värava.

Tema ema Annemarie Verstappen on endine ujuja.

## Saavutused
;Monterrey
*Liga MX: Apertura 2019
*Copa MX: 2019–20
*CONCACAF-i Meistrite Liiga: 2021
Antependium

**Antependium** (ladina keelest *ante* 'ees' ja *pendēre* 'rippuma', mitmus *antependia*) ehk **altarikate**, ka **altaripõll** on kristlikus kirikus kasutatav tekstiil, mis on kinnitatud altari ülemise serva külge. Ehkki tekstiil on tavalisim materjal, võib antependium olla ka muudest materjalidest, näiteks puust, väärismetallist või kivist. Vanemas kirjanduses on kasutatud ka sõna **frontaal**.

Altarikattel ei ole läänekirikus sümboolset tähendust. Ta on mõeldud altari kui jumalateenistusliku keskpunkti tähtsuse rõhutamiseks ja kirikus olijate mõtete suunamiseks. Neid ülesandeid täidavad altarikatte kirikuaasta perioodidele vastav liturgiline värv ja kattel kujutatud kristlikud sümbolid.

Altarikatet tuleb eristada linasest altarilinast, mis katab altari pealmist külge.

## Ajaloost
Altari katmine lisaks altarilinale ka rippuva tekstiiliga on vana tava. Sellist katet võib näha Ravenna San Vitale kiriku 6. sajandi keskpaigast pärit mosaiigil. Algselt kattis kate altarit kõigist neljast küljest. Alates II aastatuhandest on võetud kasutusele ainult altari esikülge katvad antependiumid. Tänapäevased altarikatted võivad oma suuruselt olla väga erinevad. Altari esikülge kattev altarikate võib ulatuda katma ka altari külgi. Samas võib altarikate ulatuda küll maani, kuid katta vaid altari esikülje keskmise kolmandiku. Altarikatteks võib olla ka kitsas riba altari esikülje ülaservas.

Läbi aegade on altarikatete valmistamiseks kasutatud hinnalisi materjale – siidi ja sametit – ning kaunistatud neid uhkete tikanditega. 15. sajandil muutusid altarikattena väga armastatuks põimetehnikas piltvaibad. Villasest kangast, tikandiga kaunistatud või kangastelgedel kootud altarikatted võeti kasutusele 20. sajandil.

### Altarikatted õigeusu traditsioonis
Õigeusu kirikus kasutatakse kaht altarikatet. Alumine altarikate (kreeka keeles κατασάρκιον *katasarkion*, kirikuslaavi keeles *срачица* 'särk' või kreeka keelest laenatud *катасарка*) on linane ja kaunistatud nööridega ning jääb täielikult pealmise altarikatte alla. See sümboliseerib Kristuse surilina. See on alaline altari kate, mida ei võeta ära kuni kirik tegutseb. Pealmine altarikate (kirikuslaavi keeles *индития* *inditija*, kreekakeelsest ἡ ἐνδυτή 'riietus'; vt ka ladinakeelne *induo* 'riietama') on liturgilises värvis brokaadist või mõnest muust hinnalisest kangast, katab altari nelja külge ja sümboliseerib Kristuse hiilguse rüüd. Selle katte peale võidakse laotada veel üks altari pealmist külge kattev samast kangast brokaatlina. Nii kaetud altarit nimetatakse täielikult riietatud altariks.

## Pildid

Frontal Ølst Church Randers.jpg|Kullast ja kunagi vääriskividega kaunistatud tahvelantependium Ølsti kirikus Taanis
Spanish - Altar Frontal with Christ in Majesty and the Life of Saint Martin - Walters 371188.jpg|Puutahvlil ja temperamaalinguga antependium Kataloonias, 1250
Museo dell&#039;operta del duomo, prato, paliotto (XVI secolo).jpg|16. sajandi *paliotto* Prato toomkirikus
Altar.stmaryredcliffe.arp.jpg|Roheline antependium Bristoni anglikaani kirikus


## Viited

## Välislingid
* Antependium. - Reallexikon zur Deutschen Kunstgeschichte
* Baseli antependium
Vahakuju

**Vahakuju** on ruumiline vahast kuju või skulptuur. Tavaliselt kujutavad vahakujud silmapaistvaid isikuid, kuid on ka surimaske ja paljude figuuridega stseene, enamasti reljeefina.
Baborów

**Baborów** (saksa *Bauerwitz*) on linn Poolas Opole vojevoodkonnas Głubczyce maakonnas, Baborówi valla halduskeskus. Baborów asub Głubczycest ligi 12 km idakagus.

Baborówit on esmamainitud 1296. aastal, linnaõigused sai 1340. aastal. 1575. aastal kaotas Baborów linnaõigused, kuid sai need 1718. aastal tagasi. Kuni 1945. aastani oli linn Saksamaa koosseisus.

## Viited
Strumień

**Strumień** (saksa *Schwarzwasser*, tšehhi *Strumeň*) on linn Poolas Sileesia vojevoodkonnas Cieszyni maakonnas, Strumieńi valla halduskeskus.

Asula on rajatud 13. sajandil, linnaõigused sai 1482. aastal. 1920. aastal läks Strumień Poola koosseisu.

## Viited
W New York Union Square

**W New York Union Square** on 21-korruseline, 87 meetri kõrgune hoone, mis asub New Yorgis Manhattanil Union Square'i ristmikul (Park Avenue Southi ja 17th Streeti nurgal). Hoone projekteerisid arhitektid Albert D'Oench ja Joseph W. Yost *[[beaux-arts]]*'i stiilis. Hoone aadress on 50 Union Square East.

Kui kõrghoone 1911. aastal valmis, sai selle nimeks **Germania Life Insurance Company Building** ja seal asus kindlustusettevõtte Germania Life Insurance Company peakorter. Kui kindlustusettevõte muutis nime, sai 1917. aastal hoone nimeks **Guardian Life Insurance Company Building**.

Neljast lisakorrusest koosneva mansardjuurdeehitise projekteeris arhitektuuribüroo Skidmore, Owings & Merrill ja see valmis 1961. aastal.

1998. aastal kolis kindlustusettevõte majast välja ning hoonesse hakati rajama 250 numbritoaga hotelli, mida pidi hakkama pidama ettevõte Starwood. Kuid peagi hõivas hoone hoopis hotellikett W Hotels, kes nimetas maja **W New York Union Square'iks** ning tegi sellest 270 numbritoaga luksuslikku elustiili esindava hotelli, mis avati 2000. aasta detsembris.

2006. aastal müüdi hoone 285 miljoni dollari eest Dubai investeerimisettevõttele Istithmar World. W Hotels peab seal hotelli edasi, kuid mitmed hoones tegutsenud restoranid ja muud allettevõtmised on omanikku/rentnikku vahetanud.

Kõrghoonest üle tee asub Everett Building.

## Välislingid
FIDE nõukogu

**FIDE nõukogu**, varem **FIDE presidendinõukogu**, on Rahvusvahelise Maleföderatsiooni juhtorgan.

## FIDE presidendinõukogu
FIDE presidendinõukogusse kuulusid president, asepresident, peasekretär, viitsepresidendid, varahoidja, auviitsepresidendid, maailmajaopresidendid ning valitsev maailmameister ja naiste maailmameister.

2018. aastal ümbervalitud presidendinõukokku kuulus 26 maletegelast, sealhulgas:
*president Arkadi Dvorkovitš
*asepresident Bachar Kouatly
*peasekretär Enyonam Sewa Fumey
*12 viitsepresidenti (sealhulgas Akaki Iašvili, Julio Granda, Martha Fierro, Anastassija Sarokina, Nigel Short ja Ye Jiangchuan)
*varahoidja Zhu Chen
*neli auviitsepresidenti (sealhulgas Judit Polgár)
*neli maailmajaopresidenti (sealhulgas Euroopa regionaalne president Zurab Azmaipharašvili)
*valitsevad maailmameistrid Magnus Carlsen ja Ju Wenjun


Fail: Bachar Kouatly.jpg |Bachar Kouatly
Fail: Julio Granda Zuniga.jpg |Julio Granda
Fail: Martha Fierro Baquero.jpg |Martha Fierro
Fail: Anastasia Sorokina.jpg |Anastassija Sarokina
Fail: Short nigel3 20081120 olympiade dresden.jpg |Nigel Short
Fail: Ye Jiangchuan.jpg |Ye Jiangchuan
Fail: Judit Polgár 2013.jpg |Judit Polgár
Fail: Zurab Azmaiparashvili.jpg |Zurab Azmaipharašvili
Fail: Zhu Chen 2011.jpg |Zhu Chen
Fail: MagnusCarlsen17d.jpg|Magnus Carlsen
Fail: Fondation Neva Women's Grand Prix Geneva 11-05-2013 - Ju Wenjun during the press conference.jpg |Ju Wenjun


## Presidendinõukogu istungid
Presidendinõukogu istungeid peeti kord kvartalis. 

FIDE 2007. aasta teise kvartali presidendinõukogu istung toimus Tallinnas. Korralduse põhiraskus lasus Eesti Maleliidul. Sellel istungil vastu võetud otsustest puudutasid vahetult Eestit kaks: Tallinn sai loa kandideerida 2011. aastal maailma karikaturniiri ja 2016. aastal maleolümpia korraldajaks.

## Viited

## Välislingid
*Presidential Board. ratings.fide.com
Kolonowskie

**Kolonowskie** (saksa *Colonnowska*, vahel ka *Kolonnowska*, 1936–1945 *Grafenweiler*) on linn Poolas Opole vojevoodkonnas Strzelce Opolskie maakonnas, Kolonowskie valla halduskeskus. Kolonowskie asub Strzelce Opolskiest umbes ligi 18 km põhjakirdes ja Opolest umbes 33 km idas.

Kuni 1945. aastani oli asula Saksamaa koosseisus. Alevi staatuse sai Kolonowskie 1956. aastal, linnaõigused 1973. aastal.

## Viited
Snæfellsnes

**Snæfellsnes** on Islandi lääneosas asuv poolsaar.

Poolsaarel asub Snæfellsjökulli vulkaan.

## Välislingid
Reykjanesskagi

**Reykjanesskagi** on Islandi edelaosas asuv poolsaar, millel asub Keflavíki rahvusvaheline lennujaam.

## Vaata ka
*Reykjanes
Bilõtšõn

**Bilõtšõn** (ukraina keeles *Біличин*) on küla Ukrainas Vinnõtsja oblastis Bari rajoonis. Pindala on 1,75 km². Elanike arv oli 2001. aastal 405.
Stepok (Andrušivka rajoon)

**Stepok** (ukraina keeles Степок) on küla Ukrainas Žõtomõri oblastis Andrušivka rajoonis. Elanike arv on 678.
Bari rajoon

**Bari rajoon** (ukraina keeles Барський район) on endine rajoon Ukrainas Vinnõtsja oblastis.

2018. aastal elas seal 51 444 inimest. Rajooni halduskeskus oli Bari linn.

Rajoon moodustati 1923. aastal. 2020. aastal toimunud haldusreformi käigus liideti Bari rajoon Žmerõnka rajooniga.

## Külad
*Adamivka
*Antonivka
*Balkõ
*Barok
*Bilõtšõn
*Borštši
*Havrõšivka
*Ivanivtsi
*Karõškiv
*Komarivtsi
*Košarõntsi
*Kuzmõntsi
*Kvitka
*Kõjanivka
*Lissove
*Luka-Barska
*Mankivtsi
*Marjanivka
*Mateikiv
*Mõtkõ
*Regentivka
*Semenkõ
*Sloboda-Gulivska
*Ševtšenka
*Šõpõnkõ
*Vereškõ
Tõrlivka

**Tõrlivka** (ukraina keeles Тирлівка) on küla Ukrainas Vinnõtsja oblastis Beršadi rajoonis. Elanike arv on 622.
Kępice

**Kępice** (kuni 1946. aastani **Businko**, kašuubi *Hômer*, saksa *Hammermühle*) on linn Poolas Pomorze vojevoodkonnas Słupski maakonnas, Kępice valla halduskeskus. Kępice asub Słupskist umbes 28 km lõunaedelas Wieprza jõe kaldal.

Kuni 1945. aastani oli asula Saksamaa koosseisus. Linnaõigused sai Kępice 1967. aastal.

## Viited
Enn Õunapuu

**Enn Õunapuu** (sündinud 6. aprillil 1949 Tallinnas) on eesti tehnikateadlane, infotehnoloog.

## Haridus
Ta lõpetas Tallinna 42. Keskkooli 8. klassi 1964, Tallinna 2. Keskkooli 1967, Tallinna Polütehnilise Instituudi majandusteaduskonna majandusliku informatsiooni mehhaniseeritud töötlemise erialal 1973; õppis TPI kaugõppeaspirantuuris 1981–84, sai majandusteaduste kandidaadi kraadi 1984 (väitekiri "Sotsiaal-majanduslike seoste selgitamise interaktiivsete statistiliste meetodite väljatöötamine", juhendaja Leo Võhandu); oli TTÜ doktorant 1989–92.

## Töökäik
Tallinna Tehnikaülikoolis 1973. aastast: informatsioonitöötlemise kateedri laborant 1973, stažöör-õppejõud 1973–74, assistent 1974–75; arvutuskeskuse masinaülema asetäitja 1975–84; informatsioonitöötlemise kateedri tunnitasuline õppejõud 1975–77, 1979; raamatupidamise kateedri vanemõpetaja 1984–86, dotsent 1986–89; infotöötluse kateedri tunnitasuline õppejõud 1986–89, vanemteadur 1988–92; informaatikainstituudi dotsent 1992–2004; infosüsteemide õppetooli hoidja 1998–2004; infosüsteemide professor ja õppetooli juhataja 2004–2009; informaatikainstituudi infosüsteemide õppetooli vanemteadur 2010-2014, teadur 2014. aastast; hiljem tarkvarateaduse instituudi dotsent ja aastast 2021 emeriitdotsent.

## Teadustöö põhisuunad
Andmetöötlussüsteemide väljatöötamine, infosüsteemide planeerimise majanduslikud küsimused, internetil baseeruvad arvutisüsteemid ja elektronkaubandus.
Avaldanud üle 40 teaduspublikatsiooni. Tema juhendamisel on kaitstud 29 magistri- ja doktoritööd.

## Teadusorganisatoorne ja -administratiivne tegevus
TTÜ majandusteaduskonna nõukogu liige, magistrieksami komisjoni liige; ELi Leonardo da Vinci projekti NETPRO täitja; CASE-koolituse käivitamise projektigrupi liige.
Eesti Informaatikaseltsi asutajaliige, nõukogu liige; Eesti Infotehnoloogia Seltsi liige 2007.

## Harrastused
Ratsasport (meistrikandidaadi järk).

## Viited
Bar (Vinnõtsja oblast)

**Bar** on linn Ukrainas Vinnõtsja oblastis, Bari rajooni keskus. Asub Rivi jõe ääres.

Linnas on umbes 16 000 elanikku.

15. sajandist on asulat mainitud nime all Riv (Rov). Praeguse nime sai kuninganna Bona Sforzalt 1537. aastal. 1672–1674 ja 1675–1699 kuulus Osmanite riiki. 1768. aastal loodi linnas Bari konföderatsioon.

## Viited
Brusy

**Brusy** (saksa *Bruß*, kašuubi *Brusë*) on linn Poolas Pomorze vojevoodkonnas Chojnice maakonnas, Brusy valla halduskeskus. Brusy asub Chojnicest umbes 24 km põhjakirdes.

Küla on esmamainitud 1351. aastal.

Brusy sai linnaõigused 1. jaanuaril 1988.

## Viited
Żukowo

**Żukowo** (kašuubi *Żukòwò*, saksa *Zuckau*) on linn Poolas Pomorze vojevoodkonnas Kartuzy maakonnas, Żukowo valla halduskeskus. Żukowo asub Kartuzyst umbes 11 km idas ja Gdański kesklinnast ligikaudu 30 km idas.

Żukowo sai linnaõigused 1. jaanuaril 1989.

## Viited
Miguel Layún

**Miguel Arturo Layún Prado** (sündinud 25. juunil 1988 Córdobas) on endine Mehhiko jalgpallur (kaitsja ja poolkaitsja).

Ta alustas profikarjääri 2006. aastal Mehhiko kõrgliigaklubis Veracruz. Aastatel 2010–2014 mängis ta Mehhiko kõrgliigas Club América ridades, kellega tuli kahel korral Mehhiko meistriks. Klubikarjääri jooksul mängis väljaspool Mehhikot veel Itaalia kõrgliigaklubis Atalanta (2009–2010), Inglismaa klubis Watford, Portugali kõrgliigaklubis Porto ning Hispaania kõrgliigaklubides Sevilla ja Villarreal.

2019. aasta jaanuaris liitus ta Mehhiko kõrgliigaklubiga Monterrey. Ta tuli klubiga 2019. aastal Mehhiko meistriks ja Põhja-Ameerika klubide meistriks.

2021. aasta juunis naasis Layún Américasse. 2023. aasta detsembris tuli ta Américaga Mehhiko meistriks, mis oli Layúnile neljandaks Mehhiko meistritiitliks ja kolmandaks Américaga. 17. detsembril 2023 peetud Mehhiko meistrivõistluste finaali teine mängu Tigres UANL-i vastu jäi Layúni viimaseks mänguks jalgpallurina, kuna juba sama aasta oktoobris oli ta teatanud jalgpallurikarjääri lõpetamisest.

Debüüdi Mehhiko jalgpallikoondises tegi Layún 2013. aasta CONCACAF Gold Cupi teises alagrupimängus Kanada vastu. Koondisekarjääri esimese värava lõi ta 28. mail 2014 sõprusmängus Iisraeli vastu. Ta kuulus Mehhiko koondisse veel ka 2014. aasta maailmameistrivõistlustel, 2015. aasta CONCACAF Gold Cupil, 2016. aasta Copa América Centenariol, 2017. aasta FIFA konföderatsioonide karikaturniiril ja 2018. aasta maailmameistrivõistlustel.

Mehhiko koondises mängis ta aastatel 2013–2020 kokku 71 korda ja lõi kuus väravat.

## Saavutused
;América
*Liga MX (3): Clausura 2013, Apertura 2014, Apertura 2023
;Porto
*Primeira Liga (1): 2017–18
;Monterrey
*Liga MX (1): Apertura 2019
*Copa MX (1): 2019–20
*CONCACAF-i Meistrite Liiga (2): 2019, 2021

## Viited

## Välislingid
Nowy Dwór Gdański

**Nowy Dwór Gdański** (saksa *Tiegenhof*) on linn Poolas Pomorze vojevoodkonnas, Nowy Dwór Gdański maakonna ja Nowy Dwór Gdański valla halduskeskus. Nowy Dwór Gdański asub Gdański kesklinnast umbes 37 km lääneedelas.

Asula on rajatud 1570. aastal, 1772. aastal läks Esimese Poola jagamise tulemusel Preisi kuningriigi võimu alla. Linnaõigused sai 1880. aastal. Kuulus aastatel 1920–1939 Danzigi vabalinna koosseisu. Teises maailmasõjas hävis ligi 50% linna hoonetest. 1945. aastal läks linn Poolale.

## Viited